**Таҳлил ва таъсир дар сиёсати буҷетӣ:**

**ИНСТИТУТИ МОЛИЯИ ҶАМЪИЯТӢ, ХОРВАТИЯ**

**Маълумоти умумӣ**

Институти Молияи Ҷамъиятӣ дар кишвари бо фасод ҷанганда дар таъмини аъзои Парламент ва ВАО ва ҷомеаи шаҳрвандӣ бо иттилооти зарурӣ барои назорати ташаккулёбии буҷет аз чониби ҳукумат, ба натоиҷи муҳим ноил шуд*.*

Институти Молияи Ҷамъиятӣ дар тамоми соҳаҳои ҳаёти иқтисодӣ тадқиқот мегузаронад, минҷумла даромад ва хароҷоти ҷамъиятӣ, сиёсати молӣ,сиёсати буҷетӣ, қарзи давлатӣ ва нақши давлат дар иқтисод. ИМҶ таҳлили мустақилонаи масълаҳои муҳими иқтисодиро барои он мегузаронад, ки ба шаҳрвандон, аъзои Парламент ва Ҳукумат исифодаи сиёсатҳои алтернативии баррасишаванда ва беҳтаршавии масъулият ва шаффофиятро дар маҷоли институтҳои ҷамъятӣ биомузонад.

**Проблема**

Яке аз проблемаҳои муҳим дар Хорватия ғайрикофӣ будани шаффофият дар бахши ҷамъиятӣ аст, ки бовариро ба фаъолити босамари ҳукуматдорон коста менамояд ва ҳамуни боиси ривоҷи фасод ва таъсири номавзуни қарорҳои муҳим дар сиёсати ҷамъиятӣ мегардад. Дар натиҷаи норасоии тартиби санҷиши инҳодинашуда ва набудани мувозинат дар манфиатҳо чунин мушкилот дар кишварҳои дар ҳоли гузариши иқтисод бисёр ба чашм мехуранд. ИМҶ барои ҳамин таваҷҷуҳи худро аз тадқиқтҳои сирф академикӣ ба тадқиқотҳои «корбурдӣ»(тадбиқӣ) гузаронд, ки барои доираи васеи одамон бештар фаҳмоанд. Ин гузариш барои он зарур шуд, ки дарки масъалаҳои буҷетӣ барои ҷомеа ва қобилияти вакилон дар таҳлили пешниҳодоти ҳукумат афзоиш ёбад ва ҳамчунин барои он, ки ба одамон абзори тафтиши ташаккулёбӣ ва тақсими маблағҳои буҷет дода шавад.

**Фаъолиятҳо**

ИМҶ бори нахуст навиштаҳояшро дар бораи сиёсати ҷамъиятӣ соли 1999 нашр намуд. Ин мавод аз замони мубоҳисаҳои парлумонӣ оид ба буҷети кишвар мураттаб шуда буд. Дар он вақт дар Парламент мубоҳисаҳо оид ба таҳия базаи низоми миллии баҳисобгирии макроиқтисодӣ мерафт

Навиштаи аввал бо номи «Қайдҳои ИМҶ оид ба сиёсати ҷамъиятӣ вобаста ба баррасии буҷети Ҷумҳурии Хорватия дар соли1999» бо забонҳои англисӣ ва хорватӣ нашр ва барои 1000 нафар фиристода шуд, аз ҷумла ба Президенти Ҷумҳурӣ, вакилони Парламент,Комиссияҳои дахлдор, вазоратҳо,оҷонсиҳо, иттиҳодияҳои ҷамъиятӣ ва расонаҳо. Барои фарогирии бештар ИМҶ ин навиштаро дар сомонаи худ ҷой дод

Пас аз нашри навиштаи авал ИМҶ мактубҳои иловагии худро доир ба ислоҳот ба буҷети кишвар дар соли 1999 нашр намуд. Он вақт ИМҶ барои худ ҳадафи таҳлили дурустии қарорҳо оид ба тақсими маблағҳои буҷетро нагузошта буд, балки мақсад бештар нишон додани шаффофият ҳангоми иҷрои буҷет буд.

Ин навиштаҳо хеле кутоҳанд ва масоилеро суроғ мекунад,ки дар ҳамин лаҳза бештар муҳиманд.

 ИМҶ барои ин кор маълумотро аз мавод ва сарчашмаҳои расман нашршуда ва ҳамчунин тавассути робитаи мустақим аз одамони маъмурият ва вакилони парламент мегирад Иртибҳоит шахсӣ хеле арзишманд ба назар мерасанд, хусусан дар ҳолатҳое, ки вазорати молия нахост пешниҳодоти худро қабл аз тақдимашон ба парламент иброз намояд.

 Дастрасӣ ба чунин маълумот аз роҳҳои дигар ба ИМҶ имкон дод, ки ба таври пайваста саривақт маълумотро оид ба тавсияҳои ҳукумат барои баррасӣ аз ҷониби вакилони парламент пешниҳод намояд

 Аз аксуламали мусбат оид ба навиштаҳо илҳом гирифта ИМҶ тасмим гирифт ба нашри маводи иловагӣ оид ба масоили мубрами ҳаёти ҷома бо гузоштани зада болои чанбаҳои андоз ва буҷет оғоз намояд.. Масалан, вобаста ба интихоботи ахир дар Хорватия, ки ба сари қудрат намояндагони ҳизбҳои гуногунро овард, ИМҶ мактуб-муроҷиати сермуҳтавое бо номи, «Иқтисоди бахши ҷамъиятӣ-ваъзъият, мушкилот ва ҳалли имконпазир» нашр намуд, ки дар он масъалаҳои нақши давлат,буҷет,қарзи миллӣ, низоми андоз, иқтисоди соягӣ ва масъалаҳои сиёсати иҷтимоии кишвар муҳокима мешаванд.

**Натиҷаҳо**

Таҳлили мустақилона ва шарҳи ИМҶ оид ба буҷети давлатӣ нуқтаи такони рушди идроки ҷамъиятӣ оид ба аҳамияи шаффофият ва масъулият дар бахши ҷамъиятии иқтисод гардид. Гузашта аз ин, таҳлил манбаи таъсири бузурги таълимӣ барои расонаҳо шуд. Расонаҳо аз ин мақолаҳо иқтибос меоварданд, муҳокима менамуданд ва шарҳу эзоҳ медоданд, ки дар натиҷа масъалаҳои буҷетиро ба сатҳи муҳокимаи ҷамъиятӣ расонд.

Дар ҳақиқат, инъикос дар расонаҳо он василае буд, ки имкон дод таъсири ИМҶ дар муҳовари сиёсии масъалаҳои буҷет арзёбӣ гардад. Ҳатто ба муддати тулонӣ баъди нашри ин мавод, расонаҳо ба ИМҶ барои баҳогузорӣ ба сиёсати давлат дар ин ё он масъала муроҷиат менамудунд, аз ҷумла, масалан, баъзе мақолаҳо дар расонаҳо мегуфтанд, ки «ҳукумат ба нақша гирифтааст ки андозро барои ширкатҳои сайёҳӣ сабуктар намояд гарчанде ИМҶ ба таври хеле возеҳ муқобили ҷунин андеша аст». Ва баъдан қисматҳои зиёдеро аз навишаҳои ИМҶ иқтибос меварданд .

 Таъсири ИМҶ-ро ба сиёсатмадорон баҳо додан , албатта кори чандон осон нест. Шояд нақши фаъоли ИМҶ ба баъзе сиёсатмадорон дар қабули қарорҳои муайян расида бошад, вале бо қатъият изҳор намудан, ки ҳукумат ин ё он қарорро зери таъсири адвокатсия ИМҶ ё дигаре қабул намуд, ғайримкон аст

Ҳадафи дигари ИМҶ тасиси гуруҳе иборат аз иқтисодчиен,ҳуқуқшиносон,ҷомеашиносон ва риёзидонони мустақил барои арзёбии доимии мушкилоти сиёсати ҷамъиятӣ буд. Вазифаи асосии ин гуруҳ баланд бардоштани фаҳмиши ҷамъиятӣ ва парламентии мушкилиҳои калидии сиёсати ҷамъиятӣ тавассути таҳлили мустақилонаи раванди қабули қарорҳои давлатӣ аст

**Сабақҳо**

 Минбаъд сабақҳои андухташуда тақдим мешаванд

* *Робитаҳои заруриро инкишоф диҳед. Робитаҳои шахсие, ки ИМҶ инкишоф ва дастгирӣ намуд ба ташкилот дар дастрас намудани маълумоти саривақтӣ ёрӣ расонданд, ки дар навбати худ ба истеҳсоли маводи таҳлилии зарурӣ, ки дар вақти мубоҳисаҳои буҷет истифода шуданд, мусоидат намуд*
* *Тадқиқотҳои анъанавӣ кофӣ нестанд. Ба қавли худи ташкилот : «ИМҶ- институти тадқиқотист, қаблан ба фъолияти адваткатсионӣ ё кор бо расонаҳо машғул набуд. Қаблан мо ҳисоботи дуру дарози дилгиркунанда , пур аз истилоҳот теникии семуҳтаво менавиштем ва онр дар маҷаллаҳои тадқиқоти нашр менамудем. Онро танҳо дустон-ҳамкорон, дигар муҳаққиқон, профессорони донишгоҳҳо ва донишҷуёни фаъол мехонд. Дар кишварҳои хурд,ки ҳатто вакилони Парламент ва мансабдорони ҳукуматӣ ба асосҳои молияи ҷамъиятӣ сарфаҳм намераванд, мо дарк кардем, ки бояд ба нишастан дар назди экрани компютерҳо хотима дод ва бояд ба куча баромад ва фаҳмид,ки одамон воқеан ба чӣ ниёз доранд, чиро мефаҳманд ва чиро намефаҳманд ва ба онҳо бояд кумак кард. Барои мо равшан шуд, ки бояд алҳол тадқиқотро бо адвокатсия омезиш дод. Вақте сатҳи умумии бахши иқтисоди ҷамъиятӣ беҳтар шуд, мо, эҳтимол, боз ба кори тадқиқот баргардем»*

* *Рунамоиҳо(муаррифиҳо) муҳиманд. ИМҶ аз мактубҳои электронӣ барои оммавигардонии кораш истифода мебарад, зеро онҳо кутоҳ, шаффоф ва осонхонанд. Версияи чопии мактубҳо мустақиман ба суроғаи шахсии одамон: вакилони Парлумон, вазирону ҷойнишинҳояшон, журналистон ва намояндагони иттифоқҳои касаба фиристода мешавад. Чунин мактубҳо вақте фиристода мешаванд, ки масъала кундаланг меистад, то ки гирандагон бештар муштоқи хондани чунин мактубҳо бошанд. Ҳамчунин нашри он дар сомонаашон асари худро нишон дод, зеро онро дар ҳар вақти дилхоҳ мехонанд ва рузноманигорон метавонанд барои мақолаҳояшон нусхабардорӣ намоянд*

.

* *Сиёсати тадбиқӣ ва таҳлили буҷет метавонад он халоеро, ки дар кишварҳои демократи ба тозаги зуҳур намудаанд, пур намояд. Иқтисоди ҷамъиятии босаводона татбиқшаванда метавонад ба рушди иқтисод дар умум, коҳиши бекорӣ ва рушди босуръати бахши хусусӣ мусоидат намояд. Дар иқтисоди транзитӣ набудани институтҳои демократӣ, иқтисодӣ ва танзимкунанда якҷоя бо ҳуқуқҳои истиноии фаъолони ҷамъият ба фасод,.мансабпарастӣ ва бисёр зуҳуроти номатлуби дигар мебарад, ки дар ниҳоят ба инкишоф ва нумуи кишвар таъсири манфӣ мерасонанд. Барои ҳамин таҷрибаи институтсионалиро тақвият бахшидан муҳим аст. Ба ибораи дигар, мавҷудияти равандҳои ношаффоф дар омори буҷет, тартиботи ниҳодинаи нодуруст, равишҳои ғалат дар арзёбӣ ва назорати лоиҳаҳои сармоягузории ҷамъиятӣ ба таври манфӣ дар ҳаёти кишвар таъсир мегузоранд ва ин ба ақибравии рушди иқтисодӣ, сиёсӣ ва иҷтимоӣ мебарад. Чи тавре ки дар ИМҶ мегуянд: «ана, барои ҳамин мо бояд донишу фаҳмиши тамоми иштирокдорони раванди буҷет ва ҷомеаро оид ба зарурати назорати доимӣ ва истифодаи таҷрибаҳои дуруст, беҳтар намоем. Аз ин ру мо барои таҳлили саривақтӣ ва нашри мақолаҳои хубомодашуда дар кишавар ҷиддан саъй ва талош мекунем».*